section_heading: Sažetak
paragraph_text: Početkom 21. stoljeća, godine 2001., 81. godišnja Traudl Junge pred kamerama priča o svojoj ulozi koju je doživjela u mladosti za vrijeme Drugog svjetskog rata kada je radila kao Hitlerova osobna tajnica. 1942. godine 22. godišnja Traudl Junge (Alexandra Maria Lara) iz Münchena s još četiri djevojke stiže u stožer vođe Trećeg Reicha Adolfa Hitlera (Bruno Ganz). Nacistički vođa, naime, bira svoju tajnicu i to mora biti osoba od najvećeg povjerenja. Privučen njezinom ljupkošću i uljudnošću, Hitler se odluči upravo za Traudl koja odmah počne s radom. 1945. godine, 3 godine poslije Berlin je u ruševinama i pitanje je dana kada će u njega umarširati sovjetske postrojbe. Adolf Hitler s Evom Braun (Juliane Köhler) i nekolicinom najbližih suradnika među kojima je i Joseph Goebbels (Ulrich Matthes) živi u bunkeru ne odustajući od planova o ratnoj pobjedi i obnovi Berlina po zamislima arhitekta Alberta Speera (Heino Ferch).